Katariina Libe
Katariina Libe (kuni 2021 Katariina Ratasepp, aastatel 2009–2011 Katariina Kabel, sündinud 26. novembril 1986) on eesti näitleja ja kirjanik. Ta lõpetas 2012. aastal Eesti Muusika- ja Teatriakadeemia lavakunstikooli XXV lennu, mille juhendajaks oli Elmo Nüganen. Ta on eelkõige tuntud osatäitmisega telesarjas "Padjaklubi", kus ta mängib alates 2014. aastast. Tema sulest on ilmunud noorteromaanid „Ohverduste sügis“ (Varrak, 2021), mis pälvis Eesti Kirjanike Liidu romaanivõistlusel Margus Karu SA eripreemia ja „Ebapunktid“ (Tänapäev, 2022). „Kuningas, kes kartis kummitusi“ (Varrak, 2022) on Katariina kirjutatud ja illustreeritud väikelastele mõeldud raamat. Ta on seriaali "Täiuslik sõbranna" üks idee autoritest ja stsenaristidest.